Certum sit tam presentibus quam futuris omnibus quod Aldo de Fontenellis, filius Henrici, filii Aldonis dedit pro amore Dei Ecclesie Sancti Stephani Diuionis et Domui de Uiridifonte pratum de Molino; quod est apud Altre libere et in alodium concessit. Donum autem hoc fecit in monasterio predicti Martiris Stephani per librum collectarium, quem super altare posuit. Huius autem doni testes sunt Girardus de Aspremont, Galo de Renaues, Johannes Ursus, Jofredus conuersus, Guido Alenarii miles, Robertus famulus abbatis, Rodulfus et Petrus pueri et fratres et quidam alii.